Document ID: 32005R0516

KOMMISSIONENS FORORDNING (EF) Nr. 516/2005
af 31. marts 2005
om fastsættelse af enhedsbeløbene for acontobeløbene på produktionsafgifterne for sukker i produktionsåret 2004/05
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker (1), særlig artikel 15, stk. 8, og
ud fra følgende betragtninger:
(1)
Ifølge artikel 6 i Kommissionens forordning (EF) nr. 314/2002 af 20. februar 2002 om gennemførelsesbestemmelser for kvoteordningen for sukker (2) skal der inden den 1. april for det løbende produktionsår fastsættes enhedsbeløb for acontobeløb på produktionsafgiften, som sukkerfabrikanten, isoglucosefabrikanten og inulinsirupsfabrikanten skal betale.
(2)
Overslaget over produktionsafgifterne fører til beløb på over 60 % af de i artikel 15, stk. 3 og 5, i forordning (EF) nr. 1260/2001 omhandlede maksimumsbeløb for basisproduktionsafgiften og B-afgiften. Ifølge artikel 7, stk. 1 og 2, i forordning (EF) nr. 314/2002 skal acontobeløbene på basisproduktionsafgiften og B-afgiften for sukker og inulinsirup fastsættes til 50 % af de berørte maksimumsbeløb. Ifølge samme artikels stk. 3 skal acontobeløbet på basisproduktionsafgiften for isoglucose fastsættes til 40 % af det enhedsbeløb for basisproduktionsafgiften, der er anslået for sukker.
(3)
Forvaltningskomitéen for Sukker har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
Enhedsbeløbene som omhandlet i artikel 6, stk. 1, litra b), i forordning (EF) nr. 314/2002 fastsættes for produktionsåret 2004/05 til:
a)
6,32 EUR pr. t hvidt sukker som acontobeløb på basisproduktionsafgiften for A-sukker og B-sukker
b)
118,48 EUR pr. t hvidt sukker som acontobeløb på B-afgiften for B-sukker
c)
5,06 EUR pr. t tørstof som acontobeløb på basisproduktionsafgiften for A-isoglucose og B-isoglucose
d)
6,32 EUR pr. t tørstof udtrykt som sukker/isoglucoseækvivalent som acontobeløb på basisproduktionsafgiften for A-inulinsirup og B-inulinsirup
e)
118,48 EUR pr. t tørstof udtrykt som sukker/isoglucoseækvivalent som acontobeløb på B-afgiften for B-inulinsirup.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 31. marts 2005.

Labels: 7
17
15